ഇത് പുതിയ കായികഇന്ത്യ നമ്മുടെ പ്രധാനമന്ത്രി, നീരജ് ചോപ്രയ്ക്ക് ചൂര്മയും, പിവി സിന്ധുവിന് ഐസ്ക്രീമും നല്കുകയും ബജ്റംഗ് പുനിയയോടൊപ്പം ചിരിക്കുകയും, രവി ദഹിയയോട് കൂടുതല് ചിരിക്കാന് പറയുകയും, മീരാഭായ് ചാനുവിന്റെ അനുഭവങ്ങള് കേള്ക്കുകയും ചെയ്യുന്നത് കണ്ടപ്പോള് ഓരോ ഇന്ത്യക്കാരന്റെയും മുഖത്ത് പുഞ്ചിരി വിരിഞ്ഞു. ടോക്കിയോയില് പങ്കെടുത്ത ഓരോ അത്ലറ്റിനുമൊപ്പം അദ്ദേഹം സമയം ചെലവഴിച്ചു എന്നത്, അത് പോലെ തന്നെ പ്രോത്സാഹജനകമായിരുന്നു. അടുത്ത ദിവസം, പാരാലിമ്ബിക് സംഘവുമായി അദ്ദേഹം ആശയവിനിമയം നടത്തി, അവരുടെ പ്രചോദനാത്മകമായ ജീവിത യാത്രകളെക്കുറിച്ച് ചര്ച്ച ചെയ്തു. കായികരംഗത്ത് അഭിനിവേശമുള്ള വ്യക്തിയെയും ഇന്ത്യയുടെ കായികതാരങ്ങള്ക്ക് വേണ്ടി കൂടുതല് ദൂരം പോകാന് തയ്യാറായ വ്യക്തിയെയും ഈ പ്രവര്ത്തികളിലൂടെ നരേന്ദ്ര മോദിയില് നമുക്ക് കാണാം. ടോക്കിയോ ഗെയിംസ് തുടങ്ങുന്നതിനുമുമ്ബ്, ടോക്കിയോയിലേക്കായുള്ള ഞങ്ങളുടെ തയ്യാറെടുപ്പിന്റെ കണക്കെടുക്കാന് നരേന്ദ്ര മോദി വിപുലമായ അവലോകന യോഗം തന്നെ നടത്തി. യുവാക്കള്ക്കിടയില് ഒരു കായിക സംസ്കാരത്തെ വളര്ത്തുന്നതില് പിന്തുണ നല്കാന് നരേന്ദ്രമോദിയ്ക്കുള്ള വ്യക്തിപരമായ അഭിനിവേശം എത്രതത്തോളമെന്ന് അദ്ദേഹത്തെ അടുത്തറിയാവുന്നവര്ക്ക് നന്നായി അറിയാം. ഗുജറാത്ത് മുഖ്യമന്ത്രിയെന്ന നിലയില്, ചരിത്രപരമായി കായിക മികവിന്റെ കാര്യത്തില് അത്രയൊന്നും അറിയപ്പെടാത്ത ഒരു സംസ്ഥാനത്ത്, താഴെത്തട്ടിലുള്ള കായിക പങ്കാളിത്തം വര്ദ്ധിപ്പിക്കുന്നതിനായി ഖേല് മഹാകുംഭ് സംരംഭം അദ്ദേഹം ആരംഭിച്ചു. നരേന്ദ്ര മോദി കായിക മേഖലയെയും കായികതാരങ്ങളെയും പിന്തുണച്ച ഒരു രീതിയും ഉണ്ട്. അത് , ഇന്ത്യയുടെ പ്രഥമ കായികതാരങ്ങളുടെ പ്രധാനമന്ത്രി എന്ന് അദ്ദേഹത്തെ വിശേഷിപ്പിക്കാന് എന്നെ പ്രേരിപ്പിക്കും!കുറച്ച് ദിവസങ്ങള്ക്ക് മുമ്ബ്, 2013 ലെ ഒരു വീഡിയോ വൈറലായി. ആ വീഡിയോയില്, നരേന്ദ്ര മോദി പൂനെയിലെ ഒരു കൂട്ടം കോളേജ് വിദ്യാര്ത്ഥികളെ അഭിസംബോധന ചെയ്യുകയായിരുന്നു, അവിടെ ഇന്ത്യക്ക് എണ്ണത്തില് വലുതും കഴിവുള്ളതുമായ ഒരു ജനസംഖ്യയും കായിക മികവിന്റെ ചരിത്രവുമുണ്ടെന്ന് അദ്ദേഹം പറഞ്ഞു. പക്ഷേ ഓരോ ഒളിംപിക്സിന് ശേഷവും നാം മെഡലുകളുടെ എണ്ണം വര്ദ്ധിപ്പിക്കാന് പാടുപെടുന്നു. നമ്മളെപ്പോലുള്ള ഒരു രാജ്യം ഒളിംപിക് വിജയത്തില് നിന്ന് പിന്നോട്ട് നില്ക്കാന് ഒരു കാരണവുമില്ലെന്ന് അദ്ദേഹം പറഞ്ഞു. പക്ഷേ, അദ്ദേഹത്തിന്റെ അഭിപ്രായത്തില്, പ്രശ്നം കളിക്കാരല്ല, മറിച്ച് സ്പോര്ട്സിന് അര്ഹമായ സ്ഥാനവും അന്തസ്സും പിന്തുണയും നല്കുന്നതിന് ശരിയായ അന്തരീക്ഷം സൃഷ്ടിക്കുന്നതിനുള്ള നമ്മുടെ കഴിവില്ലായ്മയാണ്. വനിതകളുടെയും പുരുഷന്മാരുടെയും ഹോക്കി ടീമിനോട് അവരുടെ തോല്വിക്ക് ശേഷം പ്രധാനമന്ത്രി നടത്തിയ ഫോണ് സംഭാഷണം അവരുടെ മനോവീര്യം ഉയര്ത്തുന്നതില് പ്രധാന പങ്കുവഹിച്ചുവെന്ന് അവര് തന്നെ പറഞ്ഞു . 2019 ല്, നീരജ് ചോപ്രയ്ക്ക് ഗുരുതരമായി പരിക്കേറ്റപ്പോള്, വേഗത്തില് സുഖം പ്രാപിക്കട്ടെ എന്ന് പ്രധാനമന്ത്രി മോദി ആശംസിച്ചു. സ്പോര്ട്സിന്റെ കാര്യം വരുമ്ബോള്, പ്രശ്നത്തിന്റെ വേരുകള് പ്രധാനമന്ത്രി മനസ്സിലാക്കി സ്പോര്ട്സ് വളരെയധികം താല്പര്യം ജനിപ്പിക്കുന്നുണ്ട്,എന്നാല് പ്രോത്സാഹനങ്ങളും പങ്കാളിത്തവും നല്കുന്നതില് ഒരു വലിയ വിടവ് കാണാനാകും . കായികരംഗത്തെ സമീപകാല വിജയങ്ങള് കാണുമ്ബോള്, കായികരംഗത്തോടുള്ള രക്ഷിതാക്കളുടെ മനോഭാവത്തില് മാറ്റം വരുമെന്ന് തനിക്ക് ഉറപ്പുണ്ട് എന്ന് ഒളിംപിക് ജേതാക്കളെ കണ്ടുമുട്ടിയ ശേഷം അദ്ദേഹം അഭിപ്രായപ്പെട്ടു.ഈ പരാമര്ശത്തില് വസ്തുതയും ശുഭാപ്തിവിശ്വാസവും ഉണ്ടായിരുന്നു. ഇന്ത്യയുടെ മെഡല് എണ്ണം ഉയരുന്നത് മാതാപിതാക്കള് കാണുമ്ബോള്, സ്പോര്ട്സ് താല്പര്യമുള്ള കുട്ടികള്ക്ക് അവര് കൂടുതല് പിന്തുണ കൊടുക്കുമെന്ന് പ്രതീക്ഷിക്കുന്നു. പക്ഷേ, ഏറ്റവും പ്രധാനമായി, സര്ക്കാരിന്റെ എല്ലാ വിധ സഹായവും കാണുമ്ബോള്, കോര്പ്പറേറ്റ് മേഖല ഞങ്ങളുടെ കളിക്കാരെ പിന്തുണയ്ക്കുന്നത് കാണുമ്ബോള്, കായിക രംഗം ആകര്ഷകമായതും മാന്യവുമായ ഒരു കരിയര് ഉണ്ടാക്കുന്നുവെന്ന് അവര് മനസ്സിലാക്കുന്നു.ഒരു സംസ്ഥാനം ഒരു കായിക വിനോദം എന്നതിലേക്ക് നമ്മുടെ സംസ്ഥാനങ്ങളെ പ്രോത്സാഹിപ്പിക്കുന്നത് രാജ്യത്തിന്റെ കായികവിജയം കൂടുതല് മെച്ചപ്പെടുത്താന് സഹായിക്കുന്ന വിവിധ മാര്ഗങ്ങളില് ഒന്നാണ്. ലഭ്യമായ പ്രതിഭ ശേഷി , സ്വാഭാവിക താല്പ്പര്യം, കാലാവസ്ഥാ സാഹചര്യങ്ങള്, അടിസ്ഥാനസൗകര്യം എന്നിവയെ അടിസ്ഥാനമാക്കി ഒരു പ്രത്യേക ഗെയിമിന് അല്ലെങ്കില് ഏതാനും എണ്ണം കളികള് പ്രോത്സാഹിപ്പിക്കുന്നതിന് മറ്റുള്ളവയെ അവഗണിക്കാതെ മുന്ഗണന നല്കണം . ഇത് ഒരു കേന്ദ്രീകൃത സമീപനം കൊണ്ടുവരുമെന്ന് മാത്രമല്ല, സംസ്ഥാനത്ത് നിലവിലുള്ള വിഭവങ്ങളുടെ പരമാവധി ഉപയോഗത്തിന് വഴിയൊരുക്കുകയും ചെയ്യും.കൂടാതെ, വണ് സ്പോര്ട്ട് വണ് കോര്പ്പറേറ്റ് എന്നതിന് നമ്മുടെ കോര്പ്പറേറ്റ് ഇന്ത്യ മുന്നോട്ട് വരണം. വളര്ന്നുവരുന്ന പ്രതിഭകള്, ലീഗുകള് രൂപീകരിക്കല് , ആരാധകരുടെ സൗകര്യം വര്ധിപ്പിക്കല്, വിപണനം, കൂടാതെ കച്ചവടക്കാരുടെ സാമ്ബത്തിക ആനുകൂല്യം വര്ധിപ്പിക്കല് എന്നിവയ്ക്ക് കോര്പ്പറേറ്റുകളുടെ പിന്തുണ വളരെ വലുതാണ്. വര്ഷങ്ങളായി ക്രിക്കറ്റിനൊപ്പം കോര്പ്പറേറ്റുകളുടെ വിജയം ഇതിന്റെ ഉദാഹരണമാണ്. എല്ലാ കായിക ഇനങ്ങളിലും ഇന്ത്യയ്ക്ക് പ്രാദേശിക ലീഗുകള് ആവശ്യമാണ്, അത് യുവ കായികതാരങ്ങള്ക്ക് വര്ഷം മുഴുവനും വിവിധ തലങ്ങളില് അവരുടെ കഴിവുകള് വികസിപ്പിക്കാനും മത്സര മനോഭാവം വളര്ത്താനും ഒപ്പം കായിക പരിസ്ഥിതി വ്യവസ്ഥയും അടിസ്ഥാന സൗകര്യങ്ങളും വര്ദ്ധിപ്പിക്കാനും അവസരമൊരുക്കും. നമ്മുടെ സര്വ്വകലാശാല സംവിധാനത്തെ ഒളിംപിക് മികവിനുള്ള ഒരു മരുപ്പച്ചയായി മാറ്റാന് കഴിയുമെന്ന് ഞാന് വിശ്വസിക്കുന്നു. ഗുണനിലവാരത്തിനും ആഗോള നിലവാരത്തിനും ഊന്നല് നല്കുന്നത് ഇന്ത്യന് കായികരംഗത്തെ സഹായിച്ച ഒന്നാണ്. പരമ്ബരാഗത രീതി, ഉദ്യോഗസ്ഥ തലത്തിലുള്ളതും ബുദ്ധിമുട്ട് നിറഞ്ഞതുമായിരുന്നു മോദി സര്ക്കാരിന്റെ കീഴില് ഇത് മാറി. പ്രധാനമന്ത്രി പോലും കളിക്കാരില് നിന്ന് നേരിട്ട് അഭിപ്രായങ്ങള് സ്വീകരിക്കാന് ഇഷ്ടപ്പെടുന്നു. ടോക്കിയോ 2020 സംഘത്തെ കണ്ടുമുട്ടുമ്ബോള്, കായിക അടിസ്ഥാനസൗകര്യം ശക്തിപ്പെടുത്തുന്നതിനുള്ള വഴികളെക്കുറിച്ച് അവരുടെ അഭിപ്രായങ്ങള് പങ്കിടാന് അദ്ദേഹം ആവശ്യപ്പെട്ടു. മീരാബായിയോ മേരി കോമോ ആകട്ടെ, അവര്ക്ക് പരിക്ക് സംഭവിച്ചാല്, മികച്ച ചികിത്സ ലഭിക്കുമെന്ന് പ്രധാനമന്ത്രി വ്യക്തിപരമായി ഉറപ്പുവരുത്തിയിട്ടുണ്ട്. വിരോധാഭാസമെന്ന് പറയട്ടെ,ഇന്ത്യന് കായികരംഗത്തെ ബാധിക്കുന്ന മറ്റ് പ്രശ്നങ്ങളിലൊന്ന് ആധുനിക സാങ്കേതികവിദ്യയുടെ ഉയര്ച്ചയാണ്. നരേന്ദ്ര മോദി തന്റെ എക്സാം വാരിയേഴ്സ് എന്ന പുസ്തകത്തിലും പരീക്ഷ പേ ചര്ച്ച പ്രോഗ്രാമുകളിലും ഇക്കാര്യങ്ങളെ അഭിസംബോധന ചെയ്തിട്ടുണ്ട്. കളിക്കളത്തിനും പ്ലേ സ്റ്റേഷനും വേണ്ടത്ര പ്രാധാന്യം നല്കുന്നതിനെക്കുറിച്ച് അദ്ദേഹം സംസാരിച്ചു. ആധുനിക സാങ്കേതികവിദ്യയുടെ ആവിര്ഭാവം മോദി തള്ളിക്കളഞ്ഞിട്ടില്ല. അവിടെ കായികരംഗത്തെ മാനുഷിക ഘടകം ടീം വര്ക്ക്, ഒരുമിച്ചു നിലനിര്ത്തല് എന്നിവയുള്ള ആരോഗ്യകരമായ സന്തുലിതാവസ്ഥയാണ് അദ്ദേഹം ആവശ്യപ്പെട്ടത്. കൂടാതെ, ദേശീയ വിദ്യാഭ്യാസ നയത്തില് സ്പോര്ട്സ് വിദ്യാഭ്യാസത്തെ ആകര്ഷകമായ ഒരു ഓപ്ഷനായി മാറ്റുന്ന സംവിധാനങ്ങളും അടങ്ങിയിരിക്കുന്നു. വരും വര്ഷങ്ങളില് മണിപ്പൂരിന് ഇന്ത്യയിലെ ആദ്യത്തെ കായിക സര്വകലാശാല ലഭിക്കും, അത് അത്ലറ്റുകള്ക്ക് ഒരു അനുഗ്രഹമായിരിക്കും, പ്രത്യേകിച്ചും വടക്കുകിഴക്കന് മേഖലയിലെ സമ്ബന്നമായ കായിക പാരമ്ബര്യം പ്രയോജനപ്പെടുത്താനാകും . ടോക്കിയോ 2020 ഇന്ത്യയെ സംബന്ധിച്ചിടത്തോളം നിരവധി ആദ്യം സമ്മാനിച്ച ഒളിംപിക്സ് ആയിരുന്നു. അത്ലറ്റിക്സില് നമ്മള് ആദ്യത്തെ സ്വര്ണം നേടി, ഹോക്കി ടീം അത്ഭുതങ്ങള് ചെയ്തു, ഡിസ്കസ് ത്രോ, ഗോള്ഫ്, ഫെന്സിംഗ് തുടങ്ങിയ മറ്റ് കായിക ഇനങ്ങളിലും വിജയങ്ങള് ഉണ്ടായിരുന്നു. ടാര്ഗെറ്റ് ഒളിംപിക് പോഡിയം സ്കീം, ഖേലോ ഇന്ത്യ, ഫിറ്റ് ഇന്ത്യ കാമ്ബെയ്ന് എന്നിവ മഹത്തായ വിജയത്തിന് അടിത്തറയിട്ടു.നവ ഇന്ത്യയില് വിജയത്തിനായുള്ള ജ്വാല ഉണ്ട്. കായിക രംഗത്തെ മികവ് നേടിയെടുക്കുന്നതിന്, നമ്മുടെ യുവാക്കള്ക്ക് സര്ക്കാരിന്റെയും പ്രധാനമന്ത്രിയുടെയും പൂര്ണ്ണ പിന്തുണയുണ്ട്